
PËR NJË SHTESË FONDI NË BUXHETIN E VITIT 2012, MIRATUAR PËR MINISTRINË E PUNËVE TË JASHTME, PËR PËRBALLIMIN E SHPENZIMEVE TË ORGANIZIMIT TË CEREMONIVE FUNEBRE SHTETËRORE DHE ZYRTARE, NË NDERIM TË TË NDJERIT LEKA ZOGU I  E TË TË NDJERIT SABRI GODO, DHE PËR DISA NDRYSHIME NË VENDIMET NR.808, DATË 30.11.2011 DHE NR.825,  DATË 3.12.2011 TË KËSHILLIT TË MINISTRAVE

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr.10 487, datë 5.12.2011 “Për buxhetin e vitit 2012”, me propozimin  e Zëvendëskryeministrit dhe Ministër i Punëve të Jashtme, Këshilli i Ministrave

VENDOSI:

1. Ministrisë së Punëve të Jashtme, në buxhetin e miratuar për vitin 2012, në programin 01110 “Planifikim, menaxhim dhe administrim”, t’i shtohet fondi prej 1 281 161 (një milion e dyqind e tetëdhjetë e një mijë e njëqind e gjashtëdhjetë e një) lekësh, për përballimin e shpenzimeve të organizimit të ceremonisë funebre shtetërore, në nderim të të ndjerit Leka Zogu I dhe organizimin e ceremonisë funebre zyrtare, në nderim të të ndjerit Sabri Godo.
2. Ky fond të përballohet nga fondi rezervë i buxhetit të shtetit.
3. Pika 4 e vendimit nr.808, datë 30.11.2011 të Këshillit të Ministrave dhe pika 5 e vendimit nr.825, datë 3.12.2011 të Këshillit të Ministrave, shfuqizohen.
4. Ngarkohen Ministria e Financave dhe Ministria e Punëve të Jashtme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri

